TXNPF
დეტალური ინფორმაცია კომისიის მიერ მედიის ფინანსურ მდგომარეობასთან დაკავშირებით მოცემულია MDF-ის ანგარიშში ,,წინასაარჩევნო ფინანსური მედია გარემო 2017”. აღნიშნული ანგარიშის მიგნებები ეროვნულ-დემოკრატიული ინსტიტუტის (NDI)–ის საერთაშორისო სადამკვირვებლო მისიის 2017 წლის 21 ოქტომბრის ადგილობრივი თვითმმართველობის შეფასებაშიც აისახა. კერძოდ, 22 ოქტომბრით დათარიღებულ განცხადებაში აღნიშნულია: ,,საქართველოს კომუნიკაციების მარეგულირებელი ეროვნული კომისია გააკრიტიკეს იმის გამო, რომ მან დროულად არ გაასაჯაროვა ინფორმაცია მაუწყებლების შემოსავლების შესახებ(რეკლამა, სასპონსორო პაკეტები, შემოწირულობები). კომისიას, რომელსაც კანონი ანგარიშის გამოქვეყნებას კვარტალში ერთხელ ავალდებულებს, მარტიდან მოყოლებული დღემდე მონაცემები არ წარმოუდგენია, რაც დამკვირვებლებისათვის მედიის ფინანსური გამჭვირვალობის და კამპანიის პერიოდში მიღებული შემოწირულობების ეფექტურ მონიტორინგს შეუძლებელს ხდის. კომისიამ განმარტა, რომ გაჭიანურების მიზეზი ორი მაუწყებლის შემოსავლების დეკლარაციის დოკუმენტებში ტექნიკური შეცდომები იყო. თუმცა კომისიას არც სხვა ტელეარხების მონაცემები არ გამოუქვეყნებია”.
MDF თვლის, რომ წინასაარჩევნო გარემოს სრულფასოვანი შეფასებისთვის მნიშვნელოვანია, საზოგადოება ფლობდეს ამომწურავ ინფორმაციას, თუ როგორ ფუნქციონირებს და რა ფინანსური რესურსებით ოპერირებს მედია, რაც როგორც კომერციულ, საარჩევნო რეკლამას, ასევე კერძო შემოწირულობებს, სერვისებისთვის გაწეულ მომსახურებას და სხვა შემოსავლებს მოიცავს. აღნიშნული ინფორმაცია სრულფასოვნად 2013 წლიდან 2017 წლამდე მხოლოდ კომუნიკაციების ეროვნული კომისიის ვეგ-გვერდზე იყო ხელმისაწვდომი.